text: Formål.
  At lave en flot skumpølse med et vist splatterpotentiale - og samtidigt at vise en enzymkatalyse og hvor effektivt kroppen beskytter sig mod oxidanter
  Materialer.
  De mængder som er angivet i det følgende bruges ved store demonstrationsforsøg. Man kan sagtens få en fin reaktion i mindre målestok ved at bruge mindre mængder og glasvarer. Det er faktisk en god ide at prøve sig frem med mindre mængder, da oprydningsarbejdet så bliver mindre.
  Koldt vand, evt. en smule lunkent
  35 % Britoverilte (hydrogenperoxid). Kan købes i Matas
  Frisk lever, f.eks. kalve- eller svinelever
  Koncentreret opvaskemiddel
  Afdækningsplast
  2L konisk kolbe
  250 mL bægerglas
  Blender, f.eks. stavblender
  Højt glas som blenderen kan stå i
  Faktorer.
  Det er vigtigt at få blendet leveren godt og få den slynget godt rundt i kolben.
  Ellers risikerer man, at reaktionen bliver for langsom til at "pølsen" kan komme ud af kolben. Hvis man bruger for varmt vand kan man ødelægge aktiviteten af katalasen, men almindeligt håndvarmt vand skulle være i orden.
  Show noter.
  Skumpølsen er en god måde at vise, at en biologisk eller kemisk reaktion kan danne gas i store mængder meget hurtigt. Samtidig kan forsøget illustrere, hvordan et forholdsvis ubehageligt stof som brintoverilte kan uskadeliggøres af en naturlig forsvarsmekanisme.
  I den virkelige verden.
  Forsøget viser lidt om hvordan kroppen er indrettet så smart, at giftige stoffer der bliver dannet, bliver fjernet lige så hurtigt af sikkerhedssystemer.
  Uafklarede spørgsmål.
  Ting vi bør finde ud af og få styr på –har du et svar?
  De essentielle formler.
  Brintoverilte eller hydrogenperoxid dannes naturligt i vores celler som biprodukter fra forskellige cellulære reaktioner. Imidlertid er brintoverilte skadeligt for celler, så derfor er det vigtigt, at det bliver nedbrudt hurtigt. Brintoverilte kan blive nedbrudt af sig selv, men denne reaktion er ikke hurtig nok. Derfor har kroppen udviklet et enzym
  der katalyserer nedbrydelsen af brintoverilte. Enzymet hedder katalase, det er meget effektivt, og det findes overalt i kroppen. Enzymets funktion er, at det får reaktionen til at forløbe hurtigere end den ellers ville.
  Reaktionen kan skrives:
  2H2O2 + Katalase -&gt; 2 H2O + O2
  Man kan se af reaktionsskemaet, at når brintoverilte spaltes dannes der vand og ilt, som ikke er skadelige for mennesker.
  Andre beskrivelser.
  Websites med mere info: www